### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 17. december 2025 har vedtaget Magistratens foranstående indstilling af 9. december 2025.

Danmarksdemokraternes byrådsgruppe kunne ikke tiltræde anbefaling 1 vedrørende "mere plantebaseret kost".

###

.

### Resume

Klima- og Bæredygtighedsudvalget har i perioden december 2024 frem til september 2025 arbejdet med emnet cirkulær økonomi. Cirkulær økonomi kan bidrage til den grønne omstilling gennem nye forretningsmodeller, systemer og adfærdsmodeller.

Udvalgets anbefalinger til cirkulær økonomi er udtryk for visioner, der sætter en strategisk retning for, hvordan [adresse] kan styrke sin position som et cirkulært bysamfund.

Anbefalingerne forholder sig til de temaer, som vurderes at være de indsatsområder, som vil have den største betydning for den cirkulære omstilling; 1) Madsystemet og bioressourcer, 2) Internationale erfaringer og iværksætteri, 3) Udbud og indkøb samt 4) Affald og ressourcer.

Det indstilles, at anbefalingerne indgår i drøftelserne i forbindelse med genbesøg af Klimaplanen i 2026.

### Beslutningspunkter

Det indstilles:

At 1) byrådet tager udvalgets arbejde med anbefalinger til cirkulær økonomi til efterretning.

At 2) Beslutning om eventuel implementering af anbefaling 1-3 kan ske i forbindelse med det politiske genbesøg af Klimaplanen i 2026

At 3) Såfremt der i forlængelse af at-punkt 2 besluttes implementering af indsatserne, og i det omfang det kræver tilførsel af midler, vil dette skulle ske via omprioritering fra andre indsatser under Klimaplanen eller via de årlige budgetforhandlinger

At 4) Byrådet godkender, at anbefaling 4 om at skabe bedre forudsætninger for at bevare ressourcer i kredsløb indgår i arbejdet med kommunens kommende ressource- og affaldsplan.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-12-2025

Silje Lauritsen: 7

Fremsendes til [adresse] med bemærkning, at Magistraten i mødet den 9. december 2025 anbefaler, at byrådet tiltræder Magistratsafdelingen for Teknik og Miljøs indstilling af 25. november 2025.

Venstre tog forbehold.